Muuse Biixi waxa uu xusay inay gobollada galbeedka dalka oo Gabiley kamid tahay looga baahanyahay inay isu diyaariyaan hoggaaminta dalka oo ay horseed u noqdaan sidii hormar waddanku uga gaadhi lahaa dhinacyada beeraha iyo wax-soo-saarka, waxaannu yidhi, “Haddii aynu gobollada Galbeedka nahay waxa inagu waajib ah inaynu wax-soo-saarka si cilmiyan ah ugu dhaqaaqno, waxaynu kasii baxaynaa noloshii reer-guuraaga ahayd, waxaanaynu ku jirnaa noloshii beeralayda ahayd, waana inaynu qaranka u horseednaa noloshii warshedaynta, haddii Siimoodi la qodayo oo macdan laga soo saarayo iyo haddii banka Wajaale beero raashinkooda mishiinno la geliyo laga soo saarayoba.
